**Erev Pesach as a Chag onto itself**

**ויקרא פרק כג-** (ד) אֵ֚לֶּה מוֹעֲדֵ֣י יְקֹוָ֔ק מִקְרָאֵ֖י קֹ֑דֶשׁ אֲשֶׁר־תִּקְרְא֥וּ אֹתָ֖ם בְּמוֹעֲדָֽם (ה) בַּחֹ֣דֶשׁ הָרִאשׁ֗וֹן בְּאַרְבָּעָ֥ה עָשָׂ֛ר לַחֹ֖דֶשׁ בֵּ֣ין הָעַרְבָּ֑יִם פֶּ֖סַח לַיקֹוָֽק (ו) וּבַחֲמִשָּׁ֨ה עָשָׂ֥ר יוֹם֙ לַחֹ֣דֶשׁ הַזֶּ֔ה חַ֥ג הַמַּצּ֖וֹת לַיקֹוָ֑ק שִׁבְעַ֥ת יָמִ֖ים מַצּ֥וֹת תֹּאכֵֽלוּ

**חזקוני ויקרא פרק כג- בין הערבים פסח**- ערב יום טוב הראשון והלילה נקראו פסח על שם שעסוקין בקרבן שנקרא כך אבל שאר החג מליל ראשון ואילך נקרא חג המצות

**שולחן ערוך יורה דעה הלכות אבילות סימן שצט-** בערב פסח מותר בכל אחר חצות, דהיינו מזמן שחיטת הפסח ואילך

**ביאור הגר"א יורה דעה סימן שצט ס"ק ט בע"פ** - נראה דחשיב כמו מועד דקרא חשבו בתוך המועדים

**תלמוד בבלי מסכת פסחים דף ע עמוד א** - חגיגה הבאה עם הפסח נאכלת תחילה, כדי שיהא פסח נאכל על השבע

**רש"י מסכת פסחים דף פו עמוד א**- אין מפטירין - כשהגיע זמנו להפטר מן הסעודה, דהיינו אחר הפסח שהוא נאכל באחרונה על השבע, שכן חובת כל הקרבנות, כדקיימא לן (חולין קלב, ב) [סוטה טו, א] למשחה - לגדולה, כדרך שהמלכים אוכלין, אין נפטרין על ידי אפיקומן

**תוספות מסכת פסחים דף ע עמוד א**- דמשמע בירושלמי דהא דפסח נאכל על השבע היינו מדרבנן גזירה משום שבירת עצם שאם לא היתה באה על השבע מתוך שהוא רעב לאכול הבשר שסביב העצמות היה בא לידי שבירתן

**רמב"ן דברים פרק טז**- וזבחת פסח לה' אלהיך צאן **ובקר** - ... ואמר וזבחת פסח לה' אלהיך וצאן ובקר. לכך לא אמר וזבחת פסח לה' אלהיך **מן** הצאן **ומן** הבקר, כאשר יאמר בכל מקום,... אבל יצוה בכאן בפסח והוא השה שהזכיר כבר, וצאן ובקר אילים ועזים ובני בקר לחוג חגיגה ביום הזה כאשר יצוה בשבועות ובסוכות

**תלמוד בבלי מסכת פסחים דף נ עמוד א**- משנה. מקום שנהגו לעשות מלאכה בערבי פסחים עד חצות - עושין, מקום שנהגו שלא לעשות - אין עושין

**רש"י מסכת פסחים דף נ עמוד א**- שלא לעשות - כדי שלא יהא טרוד במלאכה וישכח ביעור חמצו, ושחיטת הפסח, ותקון מצה לצורך הלילה

**תוספות מסכת פסחים דף נ עמוד א**- בשאר ימות השנה ביום שמביא קרבן אסור במלאכה

**רמב"ם הלכות יום טוב פרק ח הלכה יז**- אסור לעשות מלאכה בערבי ימים טובים מן המנחה ולמעלה כמו ערבי שבתות, וכל העושה מלאכה בהן אינו רואה סימן ברכה לעולם, וגוערין בו ומבטלין אותו בעל כרחו, אבל אין מכין אותו מכת מרדות, ואין צריך לומר שאין מנדין אותו, חוץ מערב הפסח אחר חצות שהעושה בו מלאכה אחר חצות מנדין אותו, ואין צריך לומר שמכין אותו מכת מרדות אם לא נדוהו, לפי שיום ארבעה עשר בניסן אינו כשאר ערבי ימים טובים מפני שיש בו חגיגה ושחיטת קרבן

**תלמוד בבלי מסכת פסחים דף סד עמוד א-** משנה. הפסח נשחט בשלש כתות ... נכנסה כת הראשונה, נתמלאה העזרה, נעלו דלתות העזרה, תקעו הריעו ותקעו.... יצתה כת ראשונה ונכנסה כת שניה, יצתה שניה נכנסה שלישית...קראו את ההלל, אם גמרו - שנו, ואם שנו - שלשו, אף על פי שלא שלשו מימיהם.

**תלמוד בבלי מסכת פסחים דף צה עמוד ב-** אפשר ישראל שוחטין את פסחיהן ונוטלין את לולביהן ואין אומרים הלל

**רבינו חננאל מסכת פסחים דף צח עמוד א**- רב אשי אמר לעולם דמת אחר חצות ולא חל עליה אנינות דהא משעת הפסח כיום טוב חשוב שאומר בו הלל לפיכך לא חל עליה אנינות

**שמות רבה (וילנא) פרשת בא פרשה טז**- בשעה שאמר הקדוש ברוך הוא למשה לשחוט הפסח, אמר לו משה רבון העולם הדבר הזה היאך אני יכול לעשות אי אתה יודע שהצאן אלהיהן של מצרים הן, שנאמר (שמות ח) הן נזבח את תועבת מצרים לעיניהם ולא יסקלונו, אמר לו הקדוש ברוך הוא חייך אין ישראל יוצאין מכאן עד שישחטו את אלהי מצרים לעיניהם שאודיע להם שאין אלהיהם כלום

**חזקוני שמות פרק יב**- ויקחו להם איש שה ע"י שמזל טלה היה יראתם ובגללו היו עובדים לצאן אתם תקחו יראתם בידכם ולא תהיה בהם יכולת לעכב אתכם וילקו בחדש שמזלו טלה ולא יועיל להם...**עד ארבעה עשר** יום כדי שיראו המצרים את יראתם קשורה בבשת ובזוי בבתי היהודים וישמעוה צועקת ואין מושיע לה...**בין הערבים** בשעת אסיפת העם כשפועלים באים ממלאכתם...**ועל המשקוף** לשון וישקף הוא עבר הפתח הנשקף למעלה וכל זאת שמא לא יוכלו כולם לבא בשעת שחיטה עכשיו יראו כולם דם יראתם נתון שם לבזיון...**צלי אש** שיהא ריחו הולך ונודף בחוטמן של מצרים וידעו שאתם אוכלים את יראתם...**אל תאכלו ממנו נא** אם מצרי יבא בבתיכם בעת צלייתו אל תסלקוהו מן האש לומר צלוי יפה ועדיין הוא נא וכל כך תאמרו מתוך יראה לכך נאמר שלא תיראו מהם...**ראשו על כרעיו** ועל קרבו עם כרעיו ועם קרבו. דוגמא על שדה הארץ יחשב. האנשים על הנשים, כלומר אפילו בשעת צליה כולו שלם שיהיה ניכר שהוא יראתם

**במדבר פרק ט**- (יד) וְכִֽי־יָג֨וּר אִתְּכֶ֜ם גֵּ֗ר וְעָ֤שָֽׂה פֶ֙סַח֙ לַֽיקֹוָ֔ק כְּחֻקַּ֥ת הַפֶּ֛סַח וּכְמִשְׁפָּט֖וֹ כֵּ֣ן יַעֲשֶׂ֑ה חֻקָּ֤ה אַחַת֙ יִהְיֶ֣ה לָכֶ֔ם וְלַגֵּ֖ר וּלְאֶזְרַ֥ח הָאָֽרֶץ

**ילקוט שמעוני תורה פרשת בהעלותך רמז תשכג**- שומע אני כיון שנתגייר יעשה פסח מיד, ת"ל כאזרח מה אזרח בארבעה עשר אף הגר בארבעה עשר

**שמות פרק יב**- וַיֹּ֤אמֶר יְקֹוָק֙ אֶל־מֹשֶׁ֣ה וְאַהֲרֹ֔ן זֹ֖את חֻקַּ֣ת הַפָּ֑סַח כָּל־בֶּן־נֵכָ֖ר לֹא־יֹ֥אכַל בּֽוֹ

**תרגום אונקלוס שמות פרק יב**- ואמר יי למשה ואהרן דא גזירת פסחא כל בר ישראל דישתמד לא ייכול ביה

**תורה תמימה שמות פרק יב-** בו המרת דת פוסלת ואין המרת דת פוסלת בתרומה

**יהושע פרק ה-** (ב) בָּעֵ֣ת הַהִ֗יא אָמַ֤ר יְקֹוָק֙ אֶל־יְהוֹשֻׁ֔עַ עֲשֵׂ֥ה לְךָ֖ חַֽרְב֣וֹת צֻרִ֑ים וְשׁ֛וּב מֹ֥ל אֶת־בְּנֵֽי־יִשְׂרָאֵ֖ל שֵׁנִֽית... (י) וַיַּחֲנ֥וּ בְנֵֽי־יִשְׂרָאֵ֖ל בַּגִּלְגָּ֑ל וַיַּעֲשׂ֣וּ אֶת־הַפֶּ֡סַח בְּאַרְבָּעָה֩ עָשָׂ֨ר י֥וֹם לַחֹ֛דֶשׁ בָּעֶ֖רֶב בְּעַֽרְב֥וֹת יְרִיחֽוֹ

**עמוס פרק ח פסוק ט**- וְהָיָ֣ה׀ בַּיּ֣וֹם הַה֗וּא נְאֻם֙ אֲדֹנָ֣י יְקֹוִ֔ק וְהֵבֵאתִ֥י הַשֶּׁ֖מֶשׁ בַּֽצָּהֳרָ֑יִם וְהַחֲשַׁכְתִּ֥י לָאָ֖רֶץ בְּי֥וֹם אֽוֹר

**עמוס פרק ה פסוק ח**- עֹשֵׂ֨ה כִימָ֜ה וּכְסִ֗יל וְהֹפֵ֤ךְ לַבֹּ֙קֶר֙ צַלְמָ֔וֶת וְי֖וֹם לַ֣יְלָה הֶחְשִׁ֑יךְ הַקּוֹרֵ֣א לְמֵֽי־הַיָּ֗ם וַֽיִּשְׁפְּכֵ֛ם עַל־פְּנֵ֥י הָאָ֖רֶץ יְקֹוָ֥ק שְׁמֽוֹ